OpenLLM-France/wikimedia huggingface dataset:
# Tanc de combustible conformable

Els tancs de combustible conformables, també coneguts per les seves sigles en anglès CFT (Conformal Fuel Tanks), són tancs de combustible suplementaris que van encastats al perfil d'una aeronau per augmentar el seu abast en vol i que provoquen poca pèrdua aerodinàmica comparat amb els tancs externs convencionals.
Els tancs conformables tenen un desavantatge, al contrari que els tancs externs, no es poden rebutjar un cop estiguin buits. Això és degut al fet que els tancs conformables estan acoblats mitjançant "fontaneria" a l'aeronau, i només poden ser llevats en terra. D'aquesta manera, quan els CFT estan buits, l'aeronau continua patint la mateixa penalització aerodinàmica sense cap benefici. No obstant això, un avió amb CFT pot portar tota la càrrega d'armes i dues CFT de 1.500 litres, mentre que un avió sense CFT ha de sacrificar almenys dos pilones d'armes per portar tancs externs, reduint o l'abast o la càrrega d'armes.
Altres avantatges dels CFT són que no incrementa de manera significativa la secció radar equivalent de l'avió, i que permeten una major velocitat màxima que els tancs externs.

## Exemples

* F-15 Eagle / F-15I Strike Eagle : El F-15C va entrar en servei amb capacitat per a muntar CFT. Inicialment coneguts com a paquets FAST ( Fuel and Sensor Tactical ), cada unitat portava 3.214 litres de combustible addicionals i van ser provats per primera vegada en l'F-15B el 1974. Actualment només els F-15C/D israelians usen regularment els CFT. D'altra banda tots els F-15I nord-americans, i les seves variants d'exportació del Strike Eagle com els models d'Israel i de Singapur, estan proveïts de CFT i requereixen modificació per a volar sense ells. El paquet FAST originalment va ser pensat per portar un sistema de sensors infrarojos per a adquisició d'objectius i navegació (d'aquí el seu nom " Fuel And Sensor "), però, el F-15 en el seu lloc va començar a utilitzar els pods LANTIRN per a les missions d'atac a terra.
* F-16 Fighting Falcon : Els avions exportats a Grècia, Israel, Polònia, Singapur i Emirats Àrabs Units estan adaptats per a porta dues CFT, cada un capaç d'emmagatzemar 1.701 litres de combustible.
* Dassault Rafale : Provats per primera vegada per Dassault l'abril de 2001, dos CFT de 1.150 litres.
* Eurofighter Typhoon : Provats en el túnel de vent per BAE, dos CFT de 1.500 litres.
* English Electric Lightning
* Gloster Javelin
* Gloster Meteor
* Shenyang J-6
* Nanchang Q-5

## Vegeu també

* Tanc de combustible extern

## Referències

* ↑ «Còpia arxivada». Arxivat de l'original el 2010-03-07. [Consulta: 8 novembre 2010].
* ↑ «Còpia arxivada». Arxivat de l'original el 2009-09-18. [Consulta: 8 novembre 2010].
* ↑ http://www.thunder-and-lightnings.co.uk/lightning/pictures.php
* ↑ http://www.thunder-and-lightnings.co.uk/javelin/full/xh712.jpg
* ↑ «Còpia arxivada». Arxivat de l'original el 2010-09-20. [Consulta: 8 novembre 2010].
* ↑ «Còpia arxivada». Arxivat de l'original el 2011-07-18. [Consulta: 8 novembre 2010].
* ↑ http://www.sinodefence.com/airforce/groundattack/showimage.asp?imagename=q5_09large
# Tercera batalla de Nola

* No s'ha de confondre amb Primera batalla de Nola o Segona batalla de Nola.
La tercera batalla de Nola fou un enfrontament que tingué lloc el 214 aC en el marc de la Segona Guerra Púnica, entre les forces de Cartago i la República Romana. Hanníbal es dirigí cap a Nola amb la intenció de rendir la ciutat, després d'intentar-ho sense èxit els dos anys anteriors. Un cop més, Marc Claudi Marcel III rebutjà el seu atac.

## Preludi

Després de la batalla de Cannes i la gran derrota que patiren els romans, moltes ciutats itàliques veieren l'oportunitat de passar-se de bàndol i alliberar-se així del domini de Roma. En el cas Nola, però, el Senat de la ciutat seguí fidel a Roma i Marc Claudi Marcel III aconseguí rebutjar des de la ciutat els atacs d'Hanníbal el 216 aC i el 215 aC (Primera Batalla de Nola i Segona Batalla de Nola). A més, el 216 aC ordenà l'execució per traïció de 70 ciutadans, de manera que la ciutat continuà sota poder romà.
Malgrat tot, el 214 aC alguns ciutadans encara confiaven a rebel·lar-se contra Roma amb l'ajuda d'Hanníbal i amb aquest fi li enviaren nous missatgers per establir un nou pacte.
Quan Marcel fou coneixedor d'aquest nou intent de traïció, va avançar a marxes forçades des de Cales a Suessula i l'endemà entrava a Nola amb 6.000 legionaris i 300 genets. Hanníbal per la seva part, fou menys entusiasta en les seves preparacions, doncs ja havia fallat en el mateix propòsit dues vegades.

## Batalla

Marcel va sortir amb el seu exèrcit disposat a trobar Hanníbal, enviant a Gai Claudi Neró al davant de la cavalleria perquè avances durant la nit fins a arribar a la rereguarda de l'enemic. Les ordres de Claudi Neró eren seguir l'avanç cartaginès sense ser vist i atacar tan bon punt comencés la batalla. Però Claudi Neró no va ser capaç de trobar les forces enemigues, malgrat estar nit i dia cavalcant.
Marcel, que havia ordenat atacar els púnics, aviat s'adonà que la cavalleria no apareixia per enlloc, desbaratant els seus plans, així que malgrat que els cartaginesos començaven a retirar-se, ordenà que no se'ls perseguís i tornà a la ciutat. Quan finalment aparegué Neró, el consol el va castigar severament.

## Fets posteriors

L'endemà, els romans sortiren de nou al camp de batalla, però Hanníbal, sense esperances de capturar la ciutat, renuncià i marxà cap a Tàrent. Marc Claudi Marcel l'havia derrotat fins a tres vegades en els seus intents de capturar la ciutat. Malgrat tot, Hanníbal trobaria la seva venjança anys més tard, el 208 aC, quan els seus homes sorprengueren al cònsol en una missió de reconeixement entre Venúsia i Bàntia i li donaren mort.

## Referències

Tit Livi, Història de Roma, Llibre XXIV
# Tell Ibrahim Awad

Tell Ibrahim Awad és una localitat d'Egipte, al nord-est del delta, província de Sharqiya, a 14 km de Faqus, propera de Pi-Ramsès. S'hi fan excavacions des del 1986 i s'han trobat objectes predinàstics, les restes d'un establiment i una necròpolis. La ciutat va continuar fins a l'Imperi Mitjà. Ocupa una superfície d'uns 20.000 km².

## Referències

* ↑ Van Haarlem, W. «Tell Ibrahim Awad» (en anglès). Universitat de Leiden, 2017. [Consulta: 9 octubre 2022].
# The Fens

Els Fens, també coneguts com a Fenland(s), és una regió natural d'aiguamolls, situada a l'est d'Anglaterra. Gran part d'aquesta regió ha estat drenada durant diversos segles i ha donat com a resultat una zona agrícola baixa, plana i pantanosa.
Un fen és el nom local per una porció individual d'aiguamoll o de l'antic aiguamoll, la qual té el pH neutre o amb aigua alcalina amb gran quantitat de minerals dissolts, però cap més nutrient per les plantes.
Fenland principalment es troba al voltant del litoral on està l'estuari del riu Witham, anomenat Wash; arriba dins els comtats de Lincolnshire, Cambridgeshire, Norfolk i una petita part de Suffolk i també al comtat històric de Huntingdonshire. En total ocupa 3.900 km².
La major part del Fenland es troba a pocs metres sobre el nivell del mar. Els fens són particularment fèrtils i contenen aproximadament la meitat de la terra agrícola d'Anglaterra.
S'ha dit dels Fens que són la "Terra Santa dels Anglesos" (Holy Land of the English) per les esglésies i catedrals que conté: Ely, Ramsey, Crowland, Thorney i Peterborough. Altres assentaments significatius dels Fens inclouen Cambridge, Boston, Spalding, Wisbech i King's Lynn.

## Referències

* ↑ After Lindley, Keith. Fenland riots and the English revolution. Heinemann Educational Books, 1982. ISBN 978-0-435-32535-0.
* ↑ Wise, John; Noble, W. Mackreth. Ramsey Abbey: Its Rise and Fall. Huntingdon: Ellis & Cooper, 1882. ISBN 0-904701-10-7.
* ↑ Christian, Anne Hait. The Search for Holmes, Robson, Hind, Steele and Graham Families of Cumberland and Northumberland, England. La Jolla, CA: Search, 1984, p. 7. ISBN 0-9613723-0-3.

## Bibliografia

* Dugdale, William. History of Imbanking and Drayning of Divers Fens and. Marshes, 1662.
* Wells, Samuel A. A history of the drainage of the Great Level of the Fens called Bedford Level. 2. Fleet Street, London: R.Pheney, 1830. archived online: Volume 1, Volume 2
* Plantilla:Wheeler1896
* A History of the County of Huntingdon. 3, 1936, p. 249–290: "The Middle Level of the Fens and its reclamation" [Consulta: 30 desembre 2010].

## Enllaços externs

* Flag Fen Archaeology Trust official website
* Thorney Heritage Museum official website
* Wicken Fen National Nature Reserve (National Trust educational site)
* Geograph covering map of the Fens (clickable map linking to photo galleries)
* "Powte's Complaint" (17th century protest song about Fen drainage, at Literary Norfolk)
# The Great American Bash 2006

Royal Rumble (2006), va ser el tercer esdeveniment anual de pagament per visió (PPV) The Great American Bash produït per la World Wrestling Entertainment (WWE). Va tenir lloc al Conseco Fieldhouse d'Indianapolis, Indiana el 23 de juliol del 2006. Amb l'exclusiva participació de la marca SmackDown!.

## Resultats

(c) = campió.
* Paul London i Brian Kendrick (c), derrotaren "The Pit Bulls" Jamie Noble i Kid Nash (13:28)
* Finlay (c) derrotà William Regal (13:49)
* Gregory Helms derrotà Matt Hardy (11:43)
* The Undertaker derrotà The Big Show (21:35)
* Ashley Massaro derrotà Kristal, Jillian Hall i Michelle McCool (5:17)
* Ken Anderson derrotà Batista (8:38)
* King Booker (amb Queen Sharmell) derrotà Rey Mysterio (c) (16:46)

## Vegeu també

* The Great American Bash

## Enllaços externs

* Pàgina Oficial Arxivat 2011-05-26 a Wayback Machine.
# Tetraleurodes burliarensis

Tetraleurodes burliarensis és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Jesudasan & David el 1991.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Tetraleurodes corni

Tetraleurodes corni és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Sampson & Drews el 1941.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Tigoa

Tigoa a vegades també anomenada Tingoa és una població de Salomó, situada a l'illa Rennell i cap de la província de Rennell i Bellona.

## Aeroport

* Rennell/Tingoa Airport

## Població

Aproximadament 170 habitants.

## Educació

* Tupuaki Province Secondary School
* Tupuaki Primary School
# The Spirit

* Per a altres significats, vegeu «The Spirit (pel·lícula)».
The Spirit és un personatge de ficció, de còmic, creat per Will Eisner el 1940. El còmic del mateix nom es publicava al suplement dominical d'alguns periòdics dels Estats Units. Cada història, de set pàgines, incloïa estils, tècniques i convencions narratives que altres autors de còmics anirien emprant al llarg del temps. Per aquesta raó aquest còmic és considerat un dels més influents en la història del medi.

## Història de les publicacions

Les narracions, normalment conclusives cada setmana, varien àmpliament de temàtica des del gènere negre i policíac fins al de terror i misteri, passant per la comèdia, narracions romàntiques o d'aventures. Trames que barregen alguns d'aquests gèneres són prou habituals, de manera que presenten girs inusuals per a algun dels gèneres que la integren.
Cada episodi era la part principal d'un comic book en paper i grandària tabloide, de 16 pàgines, que es venia com a part d'uns 20 periòdics dominicals amb una tirada de cinc milions de còpies. "The Spirit Section", com s'anomenava col·loquialment, es va estrenar el 2 de juny de 1940 i va continuar fins al 5 d'octubre de 1952. Generalment incloïa altres dues tires de 4 pàgines (inicialment Mr. Mystic i Lady Luck), i més material de rebliment. Eisner va treballar com a editor, però també va escriure i va dibuixar la majoria de les entrades. Normalment, després dels primers mesos, les creava amb "negres" no acreditats com a col·laboradors, com l'escriptor Jules Feiffer i artistes Jack Cole i Wally Wood, encara que amb la singular visió d'Eisner del personatge com a factor d'unió.

## Biografia de Ficció

El còmic narra les aventures d'un justicier emmascarat, Denny Colt, que lluita contra el crim sota l'àlies 'The Spirit' amb el suport del cap de policia local. Encara que el nom autèntic del personatge és Denny Colt, aquest a penes s'empra, i apareix sempre com Spirit.

## Referències

* ↑ Frattini, Eric; Palmer, Óscar. Guia Básica del Cómic (en castellà). Madrid: Nuer ediciones, 1999, p. 175. ISBN 8480680547 [Consulta: 21 agost 2014].

## Bibliografia i Fonts

* Web: Fitxa, de The Spirit a Tebeosfera.

## Enllaços externs

* Fitxa, de The Spirit a Tebeosfera.
# Crossair

Crossair va ser una aerolínia amb base a Suïssa, fundada per Moritz Suter.

## Codis

* Codi IATA: LX
* Codi OACI: CRX
* Indicatiu: Crossair

## Història

Va ser fundada com una empresa privada sota la denominació Business Flyers Baselle per Moritz Suter, canviant el seu nom a Crossair el 18 de novembre de 1978, com pas previ per a iniciar els seus serveis regulars el 2 de juliol de 1979 amb vols entre Zúric i Nuremberg, Innsbruck i Klagenfurt. Posteriorment va sumar vols xàrter per al seu major accionista, Swissair, al novembre de 1995. El 31 de març de 2002, Swissair va deixar d'existir quan la major part dels seus actius van ser adquirits per Crossair, el qual va canviar posteriorment la seva denominació a Swiss International Air Lines.

## Incidents i accidents

* El 10 de gener de 2000, el vol 498 es va estavellar tot just va desenganxar a Zúric. Les 10 persones a bord van morir.
* El 24 de novembre de 2001, el vol 3597 es va estavellar en les proximitats de Zúric, matant a 24 de les 33 persones a bord.
# Portal de Sant Roc (Vilafranca)

El Portal de Sant Roc és una de les quatre portes de les muralles medievals de Vilafranca, construïdes en l'època de Pere III de la Corona catalanoaragonesa (IV d'Aragó). Històricament hi havia quatre portes a les muralles: el portal del Forn, el de Mossèn Miquel Gil o del Collat, el de l'Església i el de Sant Roc. Aquest últim, conegut com "el Portalet", és l'única porta que es conserva actualment.
Facilitava l'accés al poble des del camí de Benassal. Damunt d'aquest portal hi ha una xicoteta capella, dedicada a Sant Roc, i a la paret de darrere un panell ceràmic amb la imatge de Sant Cristòfol.

## Referències

* ↑ www.miperronotienenariz.com, Javier Sorribes-. «Vilafranca » Portal de Sant Roc o “Portalet”». Arxivat de l'original el 2019-04-24. [Consulta: 16 abril 2019].
# Les Parellades (Reus)

Les Parellades és un indret del terme de Reus, a la comarca catalana del Baix Camp.
És una llenca de terra força estreta a l'extrem nord del terme de Reus, que penetra entre els termes de Castellvell i d'Almoster, entre la Riera de la Vidaleta i la Rasa de Sant Miquel. És un terreny de secà, més aviat pobre.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 410. ISBN 8486387655.
# Fatana Ishaq Gailani

Fatana Ishaq Gailani (Afganistan, 1954) és una activista afganesa en favor dels drets humans, especialment en els drets de la dona.
Resident en un camp de refugiats del Pakistan des de 1978 per la seva oposició primer al govern comunista i posteriorment al Talibà, el 1993 va crear el Consell de Dones Afganeses, per la qual cosa ha rebut diverses amenaces de mort del règim Talibà que durant anys ha ocupat el poder a l'Afganistan. Aquest Consell té l'objtectiu principal de proporcionar mitjans educatius i sanitaris a nens i dones afganes als camps de refugiats, informant així mateix les dones sobre els seus drets en el marc de les tradicions culturals i religioses del seu país.
El 1998 fou guardonada amb el Premi Príncep d'Astúries de Cooperació Internacional, juntament amb Fatiha Boudiaf, Rigoberta Menchú, Somaly Mam, Emma Bonino, Graça Machel i Olayinka Koso-Thomas pel seu treball, per separat, en defensa i dignificació de la dona.

## Enllaços externs

* (anglès) Pàgina Oficial del Consell de Dones Afganeses Arxivat 2006-08-28 a Wayback Machine.
* (castellà) Fundació Príncep d'Astúries, Príncep d'Astúries de Cooperació Internacional 1998 Arxivat 2010-03-23 a Wayback Machine.
# Paul S.N. Russell-Gebbett

Paul Stanley Nigel Russell-Gebbett (Bentley, districte de Babergh, Suffolk, 18 de desembre de 1926 - Colchester, 1992) fou un filòleg anglès. Estudià llengües romàniques a la universitat de Cambridge; després de graduar-se, estudià català a Barcelona. Ensenyà a les universitats de Nottingham (1949), Essex, Trinidad, Manchester i Belfast, on des del 1973 fou catedràtic i cap del departament d'espanyol.
El seu treball més celebrat és l'antologia Medieval Catalan Linguistic Texts (Oxford 1964). També en l'àmbit de la catalanística fou membre fundador de l'Anglo-Catalan Society, de la qual fou tresorer fins al 1974.
S'especialitzà també en romanès després de fer una estada d'estudis a Romania, on conegué la seva dona, Ioana Boroianu, amb qui es casà el 1978 i tingué dos fills. Ioana publicà traduccions de Marin Sorescu, en col·laboració amb Ted Hughes i Seamus Heaney.

## Obres

* Medieval Catalan Linguistic Texts (Oxford 1964)
* La expresión de las condiciones de realización imposible en el Catalán medieval a Actes du XIIIe Congrès International de linguistique et philologie romanes (1976)
* Mossen Pere Pujol's Documents en vulgar dels segles XI, XII & XIII...(Barcelona, 1913): a partial retranscription and commentary a Studies in medieval literature and languages; in memory of Frederick Whitehead (Manchester, University Press, 1973)
* Medieval Catalan literature a Spain. A Companion to Spanish Studies (1973)

## Bibliografia

* Necrologia publicada per Geoffrey Connell al Bulletin of Hispanic Studies (Liverpool) (vol. 70,3, juliol 1993, p. 353)

## Referències

* ↑ Morí durant el segon trimestre de 1992
* ↑ http://www.anglo-catalan.org/oldjocs/4/articles/triadu4/index.html
* ↑ Història de l'Anglo-Catalan Society, amb una foto dels membre fundadors
* ↑ https://allpoetry.com/I-feel-sorry
* ↑ https://allpoetry.com/poem/8565949-The-House-by-Marin-Sorescu
* ↑ https://moonlightowl.wordpress.com/2017/12/22/fountains-in-the-sea/
# Henri François d'Aguesseau

Henri François d'Aguesseau (Llemotges, 27 de novembre del 1668 - París, 9 de febrer del 1751) fou un polític francès.
Després d'estudiar Dret, el 1689 va ser advocat reial al tribunal del Châtelet. El 1691 esdevingué advocat general del parlament de París, d'on el 1700 en fou nomenat procurador general. Exercí de Canceller de França i Guardià dels Segells (ministre de Justícia) dues vegades: del 1717 al 1718 ambdós càrrecs, el 1727 va ser nomenat Canceller i el 1737 rebé novament el càrrec de Guardià dels Segells. Presentà la renúncia el 1750, quan ja tenia més de vuitanta anys i només n'hi mancava un per morir.
Al llarg de la seva carrera defensà el jansenisme al parlament, intentant evitar l'aprovació de lleis contra aquest col·lectiu, fet que li guanyà l'enemistat de la jerarquia catòlica i un exili provisional. Col·laborà amb l'Enciclopèdia i ajudà a difondre les idees de Descartes amb els seus escrits. Igualment destacà pel seu esforç en reunir les lleis i costums de les diverses regions en un codi únic, precedent de la tasca legislativa de Napoleó. El seu tarannà liberal el van fer guia d'un ampli sector de magistrats francesos i en el seu honor es van construir un parell de monuments que en recorden la tasca.
# Leotròfides

Leotròfides (en llatí Leotrophides, en grec antic Λεωτροφίδης fou un poeta ditiràmbic atenenc de finals del segle V aC.
Va ser un dels poetes ridiculitzats per Aristòfanes (Els ocells 1405, 6). La seva figura així com la seva poesia el feien objectiu dels poetes còmics. A més d'Aristòfanes el mencionen Suides i Ateneu (Scholia in Aristophanes. l. c.; Suidas. s. v.; Deipnosophistae. 12. 551a. b).

## Referències

* ↑ Leotrophides a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 761
# Leotíquides

Leotíquides és el nom dels següents personatges:
* Leotíquides (rei) rei espartà del 491 aC al 469 aC.
* Leotíquides (príncep), net del rei Arquidam II d'Esparta i fill del rei Agis II.
# Libero Ferrario

Libero Ferrario (Parabiago, 6 de juliol de 1901 – Ídem, 14 de juliol de 1930) va ser un ciclista italià que competí com amateur. En el seu palmarès destaca el Campionat del món en ruta de 1923.
Va morir amb només 28 anys per culpa de la tuberculosi. L'estadi de Parabiago porta el seu nom en homenatge.

## Palmarès

* 1922
** 1r a la Coppa Bernocchi
* 1923
** Campió del món en ruta amateur
** 1r a la Coppa Bernocchi
** 1r al Giro de Llombardia amateur
** 1r a la Coppa Città di Busto Arsizio
* 1924
** 1r a la Tre Valli Varesine
** 1r a la Coppa del Re

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Les Thermes

Les Thermes és un parc aquàtic a Strassen, just a l'oest de la ciutat de Luxemburg en el Gran Ducat de Luxemburg. Inaugurat al febrer de 2009, va atreure mig milió de visitants durant el seu primer any i ha estat nomenat com "Most Innovating Waterpark in Europe" («Major innovació de Parc aquàtic a Europa») per l'Associació Europea Waterpark amb seu a Nuremberg, Alemanya.

## El complex

La instal·lació consta d'una piscina olímpica de natació, dues piscines infantils, banys d'onades, tobogans, solàrium, sauna i gimnàs. Es basa en la seva idoneïtat per a una àmplia gamma de visitants, la seva vistosa arquitectura moderna i el seu disseny ben concebut s'uneixen a les piscines, els vestidors i el gimnàs.
Les Thermes, és una empresa conjunta de les comunes de Bertrange i Strassen, el parc va ser construït amb un cost de 37 milions d'euros.

## Disseny

Després d'un concurs, les empreses escollides per dissenyar el complex van ser Witry i Witry, Jim Clemes Architectes i Hermann Valentiny & Associés. La forma de l'edifici de formigó, es compara de vegades amb una nau espacial, pel resultat del seu sostre de fusta arrodonida junt amb una façana arrodonida amb alumini. A més a més de les piscines d'acer inoxidable, les àrees d'exercici físic i recreació es col·loquen a tres nivells. Grans claraboies al sostre garanteixen el màxim aprofitament de la llum solar a l'edifici.

## Premis

Al concurs de Luxembourg Bauhärepräis al juny de 2012, Les Thermes va ser guardonat amb el premi als edificis dissenyats per l'esport.

## Referències

* 1 2 «Auszeichnung für 'Les Thermes'» (en alemany). Luxemburger Wort, 30-10-2010. Arxivat de l'original el 2011-07-22. [Consulta: 17 octubre 2015].
* ↑ «Erlebnisbad 'Les Thermes' hat seine Tore geöffnet» (en alemany). Luxemburger Wort, 03-02-2009. Arxivat de l'original el 2011-07-22. [Consulta: 17 octubre 2015].
* ↑ «Les Thermes in Strassen, Luxembourg». Floornature. [Consulta: 17 octubre 2015].
* ↑ «Luxembourg: Récompenser et motiver» (en francès). Le Quotidien, 27-06-2012. Arxivat de l'original el 2013-02-19 [Consulta: 17 octubre 2015]. Arxivat 2013-02-19 at Archive.is

## Enllaços externs

* *Pàgina webs Thermes Arxivat 2010-11-13 a Wayback Machine.